**Csepreg Város Polgármestere**

**9735 Csepreg Széchenyi tér 27.**

**Tel.: (94) 565-030, Fax: 94/565-152**

**E-mail:** **csepregpm@gmail.com**

Tájékoztató a 2020/2021. tanév második és a 2021/2022. tanév első félévére, felsőoktatási hallgatók számára meghirdetett

**Bursa Hungarica Felsőoktatási Önkormányzati Ösztöndíjpályázattal** kapcsolatos döntésről

Csepreg Város Önkormányzat Képviselő-testülete 2020. szeptember 24-i ülésén úgy döntött, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott, az Emberi Erőforrások Minisztériuma által meghirdetett *Bursa Hungarica* Felsőoktatási Önkormányzati Ösztöndíjrendszer 2021. évi pályázati fordulójához.

Az ösztöndíjrendszer anyagi fedezetére az önkormányzat 2020. évi költségvetésében – a korábbi bizottsági javaslatot figyelembe véve és az elmúlt évek tendenciáját követve, a 2019. évben biztosított önkormányzati forrást 50 ezer Ft-tal megemelve – 950 ezer forint önkormányzati támogatást biztosít. A benyújtási határidőig 13 pályázat érkezett az „A” típusú felhívásra, melyek tartalmilag és formailag is megfeleltek a felhívásban foglaltaknak.

Csepreg Város Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörömben, valamint az 51/2007. (III. 26.) kormányrendelet 18. § -ában kapott felhatalmazás alapján a Bursa Hungarica Felsőoktatási Önkormányzati Ösztöndíjpályázat pályázóit a 2020/2021. tanév második és a 2021/2022. tanév első félévére vonatkozóan a következő mértékű támogatásban részesítettem:

* támogatott pályázók száma: 13 fő
* támogatási összeg felosztása:
	+ 6.000 Ft/hó: 6 fő
	+ 8.000 Ft/hó: 4 fő
	+ 9.000 Ft/hó: 3 fő
* támogatás összesen: 95.000 Ft/hó
* a megítélt támogatás 10 hónapra szól

 **Horváth Zoltán sk.**

 polgármester

Csepreg, 2020. december 4.